Елин Пелин
Цветен месец

chitanka.info

Цветен месец, цветен май

розите разтвори пак;

и славеите запяха

във зеления шумак.

Цветен месец, цветен май

дари нивите със клас;

и в гората го прослави

кукувица с ясен глас.

Цветен месец, цветен май —

засиняха висоти,

стрелнаха се ластовички

във небесни широти.

Цветен месец, цветен май

разцъфтя по целий свят,

деца весело запяха —

деца същи цвят до цвят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.